stanford-oval/wikipedia huggingface dataset:
בטלסטאר גלקטיקה (מיני-סדרה)
דמויות > בני האנוש

קומנדר ויליאם "ביל" אדאמה המכונה "האסקר" (אדוארד ג'יימס אולמוס) - מפקד ספינת הגלקטיקה. אדמה מתכנן לפרוש מחיי הצבא ובשל גילה המתקדם של הגלקטיקה, היא מועמדת להפוך למוזיאון. המתקפה הסיילונית הופכת אותו למפקד הצבאי של שארית הפליטה של המין האנושי, המתקבצת סביבו. אדאמה אומר לאנשי הצי כי הוא יוביל אותם לכוכב הלכת "ארץ" שמיקומו ידוע רק לבכירי הצבא, כדי להעניק תקווה לאנשי הצי ההמומים מן המתקפה.
קולונל סול טיי (מייקל הוגאן) - הקמב"ץ של הספינה. השני בפיקוד לאדאמה. שתיין שסובל מהיעדרותה והתהוללותה של אשתו.
לורה רוזלין (מרי מקדונל) - הנשיאה של הצי. רוזלין, טרם המתקפה הייתה שרת החינוך בממשל של הנשיא אדאר, ופתאום מצאה את עצמה הופכת לנשיאה של הצי.
ד"ר גאיוס באלטר (ג'יימס קליס) - מדען מבריק ומפורסם בקרב המתיישבים. הוא הפך בלא יודעין לכלי שרת בידי הסיילונים, שהשתמשו במודל אנושי של סיילונית ("קפריקה 6") כדי לפתות אותו ולנצל את מעמדו וקרבתו לשלטון ולמשרד הביטחון כדי להתגבר על מערכות ההגנה של בני האדם. הוא ניצל בזכות סגן אגאת'ון שוויתר על מקומו בראפטור האחרון שעזב את קאפריקה.
סרן לילנד ג'וסף "לי" אדאמה המכונה "אפולו" (ג'יימי באמבר) - בנו הבכור של קומנדר אדאמה, שמתמנה לראש טייסת הקרב של הגלקטיקה. ישנה איבה גלויה בין אפולו לאביו בעקבות לחצו על אחיו, זאק אדאמה, להיבחן כטייס קרב. זאק לא היה טייס טוב ונהרג בתאונת טיסה.
סגן קארה ת'רייס המכונה "סטארבק" (קייטי סאקהוף) - טייסת קרב מבריקה אבל בעלת נטייה להרס עצמי ונטייה למרוד בסמכות. קשורה לקומנדר אדאמה. קארה הייתה מאורסת לזאק אדאמה אותו הכירה בקורס טיסה, שם הייתה מדריכה והוא נהרג בהתרסקות. לאחר מכן עברה קארה לשרת על הגלאקטיקה בתור טייסת קרב, כדי להיות קרובה לקומנדר אדאמה ששימש לה כאב.
מש"ק גיילן טירול המכונה "צ'יף" (אהרון דאגלס) - המש"ק בעל הדרגה הגבוהה ביותר בספינה. הצ'יף אהוד מאוד בקרב פקודיו ומוערך מאוד בקרב מפקדיו. הצ'יף אחראי לתיקון והחזרה לכשרות של כלי הטיס. מנהל רומן עם סגן שרון ולארי המכונה "בומר".
סגן קארל ס. אגאת'ון המכונה "הילו" (טאמו פניקט) - קצין הלוחמה האלקטרונית של הגלקטיקה. במתקפה צולל הראפטור שלו ושל בומר לעבר קאפריקה, אך בומר מצליחה להנחית אותו בבטחה. לקראת ההמראה הם אוספים ניצולים והילו מוותר על מקומו בראפטור כדי להציל את ד"ר גאיוס באלטר.
דמויות > סיילונים > יצירת הסיילונים

הסיילונים הם אנדרואידים שנוצרו על ידי בני האדם כדי לשרת אותם. הם הפכו למודעים לעצמם והתמרדו כנגד בני האדם. הם פתחו במלחמה ולאחר קרבות קשים נסוגו ונעלמו. אף אחד לא ראה או שמע מן הסיילונים למשך 40 שנה. בני האדם הקימו תחנת חלל שתשמש כמקום נייטרלי להתדיינויות ופעם בשנה שלחו לשם קצין שינהל שיחות למקרה שהסיילונים יגיעו. לאחר 40 שנה, לראשונה מגיעה אישה אל התחנה וברגע המפגש עם הקצין מושמדת התחנה על ידי ספינת אם סיילונית. בכך מתגלה כי הסיילונים הצנטוריים ייצרו סיילונים הנראים כבני אדם.
"מס' 2" ("ליאובן קונוי") (קאלום קית' רני) - סיילון שנתגלה בתחנת ראגנאר. קומנדר אדאמה מגלה כי הוא סיילון.
"מס' 5" ("אהרון דוראל") (מתיו בנט) - סיילון בדמות גבר צנום. שימש לפני המתקפה כמנהל יחסי הציבור של הספינה ואף הטמין בה מכשירי מעקב ופוצץ פצצה על גבי הסיפון.
"מס' 6" (טרישה הלפר) - סיילונית בלונדינית המכונה "קפריקה 6" (Caprica Six) פיתתה את גאיוס באלטר ופרצה את מערכות ההגנה של בני האדם, ובכך פתחה את הפתח להשמדתם. בנוסף לה, ממלאת תפקיד חשוב בסדרה מס' 6 ערטילאית, שמלווה את גאיוס באלטר מאז חורבן המושבות, כמעין זיכרון של הסיילונית שפיתתה אותו, ורק הוא רואה, שומע וחש אותה.
"מס' 8" ("שרון ולארי") (גרייס פארק) - סיילונית בדמות אשה כהת שיער מלוכסנת עיניים. שתי דמויות חשובות בסדרה הן סיילוניות מדגם זה: שרון "בומר" ואלרי, טייסת ראפטור בצוות הגלקטיקה שמנהלת רומן עם צ'יף טירול, ואינה מודעת לזהותה האמיתית. מספר 8 נוספת מתחזה לבומר ומפתחת מערכת יחסים עם הילו על כוכב הלכת קפריקה.
הפקה

בשנת 1999 הפיק ריצ'רד האץ' סרט קצר באורך 30 דקות בשם בטלסטאר גלקטיקה - ההתגלות השנייה שהיווה פיילוט לסדרת טלוויזיה שתהווה המשך לבטלסטאר גלקטיקה (1978) תוך התעלמות מוחלטת מגלקטיקה 1980. האץ' אפילו הפיק פרומו באורך 4 דקות בניסיון לשכנע את אולפני יוניברסל לתת לפרויקט שלו אור ירוק. האץ' הצליח להשיג כמות נכבדת מן הליהוק המקורי אך האולפנים לא הסכימו לפרויקט.
בעקבות הצלחת מיני סדרה זו, ב-2003, הופקה בשנים 2004–2009 סדרת הטלוויזיה בטלסטאר גלקטיקה וב-2010 גם סדרת הפריקוול - קפריקה.
הנובלה

בשנת 2005, פרסמו "הוצאת תור" את הנובלה "באטלסטר גלקטיקה (המיני סדרה)" שנכתבה על ידי ג'פרי קארבר. בנובלה נכתבו גם סצנות שלא הופיעו במיני סדרה ומידע עשיר יותר מאשר הוצג.
ה-4400

| --- | --- |

לוגו הפתיחה
 סוגה:  מדע בדיוני/דרמה המשכית
 יוצרים:  רנה אקהבריה וסקוט פיטרס
 שחקנים:  ג'ואל גרטש   ג'קלין מקנזי   בילי קמבל   פטריק פלוגר   מהרשלה עלי   פיטר קויוטי   ג'פרי קומבס
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  44
 הפקה
 הפצה:  CBS מדיה ונצ'רס, נטפליקס, Xfinity Streampix 
 מוזיקה:  Amanda Abizaid 
 אורך פרק:  42 דקות
 שידור
 רשת שידור:  USA
 רשת שידור בישראל:  ערוץ 3
 תקופת שידור מקורית:  11 ביולי 2004 – 16 בספטמבר 2007
 קישורים חיצוניים
 דף התוכנית ב-IMDb
 
ה-4400 היא סדרת מדע בדיוני דרמטית המשכית ששודרה בארצות הברית בערוץ USA בשנים 2004–2007. הסדרה כללה ארבע עונות: העונה הראשונה כללה חמישה פרקים, ושלוש הבאות – 13 פרקים כל אחת. בישראל היא שודרה בערוץ 3. בשנת 2021 החלה הקרנה של גרסה מחודשת של הסדרה "4400".
עלילת הסדרה

העלילה נפתחת בכדור אור שנראה כמטאור המתקרב אל כדור הארץ והנוחת בארצות הברית. מכדור האור יוצאים 4,400 אנשים בגילאים שונים שנעלמו מכל רחבי העולם במהלך המאה ה-20. האנשים אינם זוכרים מה קרה להם במהלך התקופה שהם נעדרו, והם מנסים להסתגל לחייהם החדשים. במקרים רבים מופיעות מחלוקות בין הנעדרים לבין בני משפחותיהם, שחלקם חשבו שיקיריהם מתו. ביניהם ילדה בת שמונה שהוריה בינתיים מתו לפני שנים רבות, טייס שחור שלחם בקוריאה וסבל קשות מידי עמיתיו הגזענים ואישה צעירה שמגלה להפתעתה כי היא בהריון, בעוד היא יודעת בוודאות שלפני שנלקחה, לא הייתה בהריון. בבסיס הסדרה שני סוכנים של "אנטאק" (NTAC) שמטרתם לחקור את ה-4,400, הנקראים "המוחזרים".
העלילה סובבת סביב רעיון נוסף, שלפיו בעתיד אמור להתרחש אסון שטיבו אינו ידוע, ופעולות החטיפה וההחזרה של ה-4,400 נועדו למנוע אסון זה. כל אחד מאותם אנשים מפתח במהלך הזמן יכולות חדשות כמו ריפוי, ניבוי העתיד, טלקינזיס, קריאת מחשבות, שינוי דמות ועוד. לקראת סוף העונה השנייה מתגלה כי חומר בשם "פרומיצין" הוא זה הגורם לפיתוח היכולות החדשות. בסוף העונה השלישית מסתבר שאיזבל, התינוקת שבינתיים הפכה לאדם בוגר תוך כחודש ימים ("על חשבון" אימה שהזדקנה באותו קצב), היא הישות הרעה שבה יצטרכו להילחם ה-4,400 ויתר האנשים, ומשימתה היא להשמיד את כל ה-4,400. העונה מסתיימת לאחר שאיזבל נוטרלה מכוחה, אך רק אחרי שהספיקה לגרום נזק לשון, בעל כוחות ריפוי וממנהיגי המוחזרים.
דמויות

טום בולדווין (ג'ואל גרטש) - סוכן ב-NTAC, לשעבר סוכן FBI. טום הוא אביו של קייל ודודו של שון פארל. הוא מנהל מערכת יחסים עם אחת מה-4,400, אלאנה מרבה, שנעלמת בסוף העונה השלישית. 
בתחילת העונה הראשונה חוקר טום את ההעלמות של אחיינו, שון. באירוע המסתורי שבו נעלם, נותר בנו, קייל, במצב של קומה. לאחר ששון חוזר עם שאר ה-4,400, הוא מצליח להעיר את קייל. טום חובר אל דיאנה, ויחדיו הם חוקרים את הופעתם של ה-4,400 במסגרת גוף מיוחד, המכונה NTAC. טום מנסה להתקרב לבנו, אולם במהלך העונה השנייה מתברר שקייל הוא שרצח את ג'ורדן קולייר, המנהיג של ה-4,400. טום עוזר לו, אף על פי שהוא יודע על הסכנות הכרוכות בכך. במשך הזמן, במיוחד כאשר טום מתחתן עם אלאנה, מתהדקים יחסיהם של טום וקייל, עד שקייל חובר לג'ורדן קולייר ועוזב את טום לטובת הקהילה הסודית של קולייר, במהלך העונה הרביעית. טום הופך למתנגד העיקרי לג'ורדן קולייר והקהילה שריכז סביבו.
דיאנה סקוריס (ג'קלין מקנזי) - סוכנת ב-NTAC. שותפתו של טום בולדווין. יש לה אחות צעירה ורבת מעללים, אפריל, שעמה היא מנהלת מערכת יחסים מורכבת. בתחילת העונה הראשונה דמותה של דיאנה הייתה משנית יחסית, ומעט מידע נחשף לגביה, עד שנתקלה בילדה מיה, היודעת לחזות את האירועים שיקרו בעתיד. מאחר שלמיה אין יותר קרובי משפחה, מחליטה דיאנה לאמץ אותה. היא גם מונעת מ-NTAC לחקור את מיה, ומזייפת את היומן שכתבה.
 בעונה השלישית, כאשר אחותה של דיאנה, אפריל, מציגה בפניה ובפני מיה את החבר החדש שלה, בן, חוזה מיה שדיאנה ובן יתחתנו בעתיד. תוך זמן קצר אפריל ובן נפרדים, ודיאנה מתאהבת בבן. הם נוסעים עם מיה לאירופה, לאחר שדיאנה מקבלת הצעת עבודה בספרד. במהלך העונה הרביעית חוזרת דיאנה לארצות הברית ולעבודתה ב-NTAC.
ג'ורדן קולייר (בילי קמבל) - ג'ורדן הוא אחד מה-4,400, ניהל את המרכז של 4,400 ומנהיג כת מסתורית של אנשי 4,400. לפני שנחטף היה טייקון נדל"ן.
 כבר במהלך העונה הראשונה הוא מביע התעניינות בילדה העומדת להיוולד ללילי וריצ'רד טיילר, שניהם חלק מה-4,400. התינוקת הזו מתגלה מאוחר יותר כאיזבל רבת העוצמה. קולייר מחליט להקים מרכז לרווחת ה-4,400, ולאחר שהוא משלים אותו הוא הופך למעשה למנהיג ה"מוחזרים". לצידו בראש המרכז עומד שון פארל, בעל כוחות ריפוי. קולייר עושה כמה מהלכים סודיים ומפוקפקים הגורמים לו להפוך למטרה מרכזית של NTAC ומעוררים מורת רוח אצל שון ואחרים בקרב ה-4,400. קולייר נרצח בסוף העונה השנייה והמתנקש הוא לא אחר מאשר קייל בולדווין. לאחר הגילוי שהוא הרוצח קייל נאסר.
 קולייר קם לתחייה בעונה השלישית ומתחיל לחלק זריקות עם פרומיצין לכל דורש. השלטונות, שמתנגדים מאוד למהלך, מתחילים לרדוף אותו. הוא יורד למחתרת ומקים כת של מאמינים שרואים בו את המשיח. גם איזבל וקייל מצטרפים אליו.
שון פארל (פטריק פלוגר) - אחיינו של טום בולדווין, בן דודו של קייל. לאחר שנחטף, חזר כבעל יכולת מיוחדת לרפא אנשים.
 לאחר שהוא חוזר, מבקר שון את בן דודו קייל, השרוי בתרדמת ומצליח להעיר אותו. שון חובר לג'ורדן קולייר במרכז ה-4,400 ומרפא אנשים. הוא גם מרפא את ג'ורדן. לאחר מותו של ג'ורדן, נוטל שון את המושכות ומנהל את מרכז ה-4,400.
 שון מנהל מערכת יחסים עם איזבל, אולם לבסוף נפרד ממנה והיא מנסה להרוג אותו. שון נכנס למצב של קומה, ובן-דודו קייל מעיר אותו בהזרקת פרומיצין בתחילת העונה הרביעית. שון מתנגד לדרכו החדשה של ג'ורדן ולחלוקת הפרומיצין באופן חופשי. הוא מחליט לרוץ למועצת העיר ופותח מחדש את מרכז ה-4,400, שנסגר בסוף העונה השלישית.
רומיאו!

| --- | --- |

 סוגה:  קומדיית מצבים לילדים
 יוצרים:  תומאס לינץ' ופרסי מילר
 שחקנים:  ליל רומיאו, פרסי מילר, אריקה אוקיית', נואל קאלאהן, זכריה וויליאמס, נטשיה וויליאמס (עונות 2+), ויקטוריה ג'קסון (עונה 1)
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  54
 הפקה
 חברת הפקה:  ניקלודיאון 
 אורך פרק:  22 דקות
 שידור
 רשת שידור:  ערוץ ניקלודיאון
 תקופת שידור מקורית:  13 בספטמבר 2003 – 23 ביולי 2007
 קישורים חיצוניים
 דף התוכנית ב-IMDb
 
רומיאו! (באנגלית: !Romeo) היא קומדיית מצבים אמריקאית שהופקה ומשודרת על ידי ערוץ ניקלודיאון. הסדרה שודרה לראשונה ב-13 בספטמבר 2003. כוכב הסדרה הוא הראפר הצעיר ליל רומיאו. הסדרה צולמה בוונקובר, קנדה בזמן שהעלילה מתרחשת בסיאטל, ארצות הברית. הפרק האחרון של הסדרה שודר ב-23 ביולי 2007, והיה הפרק ה-54 במספר.
דמויות

רומיאו מילר (ליל רומיאו): ילד במשפחת מילר. רומיאו הוא אחיהם של ג'ודי, לואיס וגרי. ובנוסף לכל הוא הסולן של הלהקה "חלקי הפאזל" (או בעתיד: "המופע של רומיאו") השייכת לילדי המשפחה.
פרסי מילר (מאסטר פי): אב המשפחה ומפיק מוזיקאי.
ג'ודי מילר (אריקה אוקויט): אחותם הגדולה של רומיאו, לואיס וגרי ובנוסף לכל זמרת הליווי בלהקה חלקי הפאזל.
לואיס טסטרוורדה (נוהל קלהן): הבן המאומץ של משפחת מילר והקלידן של חלקי הפאזל.
גרי מילר (זאקרי ווליאמס): האח הקטן של רומיאו, ג'ודי ולואיס. ובנוסף לכל הדי ג'יי של חלקי הפאזל.
גברת רוג'רס (ויקטוריה ג'קסון) (עונה ראשונה ושנייה): המטפלת של ילדי משפחת מילר. עבדה פעם בקרקס.
מיירה סלינגר (בריטני וילסון): מאוהבת ברומיאו ומנסה להשיג אותו בכל מיני דרכים.
דמויות > דמויות משניות

דניאלה מילר (אלכסנדרה פייפר): אימם של הילדים ואשתו של פרסי מתה לפני תחילת הסדרה אבל איך לעיתים קרובות מוזכרת בסדרה.
ג'ייק סלינגר: אביה הקפדן של מיירה שונא את רומיאו.
קריסטינה סלינגר: אמה הנחמדה של מיירה לא כמו בעלה היא אוהבת מאוד את רומיאו.
מר בנג'מין (סוני קריץ'): מורה להיסטוריה בבית הספר שבו לומד רומיאו.
זאק הוליסוונגרת' (ניקו לטו): חברו הטוב של לואיס ומאוהב קשות באיימי.
אנג'לין מילר: (דקוטה שוורץ): אשתו החדשה של פרסי.
המאמן ג'ו (טרי וולש): המאמן הספורט בבית ספר.
איימי סלינגר (מליסה סיבנר): אחותה הגדולה של מיירה.
גברת צ'ייני מונרו: השכנה של רומיאו.
מר ראסל מונרו: בעלה של גברת מונרו.
שידור

הסדרה שודרה בישראל בערוץ ניקלודיאון מ-2004 עד 2010 וזכתה להצלחה רבה בקרב בני נוער וילדים בישראל.
אאלן

אאלן (בגרמנית: Aalen) היא עיר במזרח מדינת באדן-וירטמברג בגרמניה, אשר נוסדה במאה ה-7 לספירה. אאלן היא בירת מחוז אוסטאלבקרייס (Ostalbkreis) והעיר הגדולה ביותר בו. היא גם העיר הגדולה ביותר בווירטמברג המזרחית. מאז 1956, לאאלן היה מעמד של גרוסה קרייזשטאדט (עיר מחוז ראשית). העיר ידועה בשל הבתים הרבים הבנויים חלקית מעץ, שנבנו מהמאה ה-16 עד המאה ה-18.
שטחה של אאלן הוא 146.63 קמ"ר, והיא מדורגת במקום ה-7 בשטחה בבאדן-וירטמברג ובמקום השני באזור הממשלתי של שטוטגרט, אחרי שטוטגרט. אוכלוסיית אאלן מונה כ-68,000 תושבים, והיא העיר ה-15 המאוכלסת ביותר בבאדן-וירטמברג.
גאוגרפיה

אאלן נמצאת בשטחו העליון של נהר קוכר, למרגלות היורה השוואבית השוכנת מדרום-מזרח לעיר, ובקרבת הנופים ההרריים של גבעות אלוונגן מצפון והוולנד מצפון-מערב.
מצפון מערב לעיר נמצא היער השוואבי-פרנקוני, חלק ממישורי קופר-ליאס השוואביים. מדרום-מערבה של העיר נמצא האלבוך, וממזרחה הרטספלד (גר'), שניהם חלקים מהיורה השוואבית.
אאלן נמצאת כ-70 קילומטרים ממזרח לשטוטגרט ו-48 קילומטרים מצפון לאולם (Ulm).
היסטוריה

העיר אאלן, הייתה עיר קיסרית גרמנית באימפריה הרומית הקדושה. העיר הקיסרית החופשית אאלן התקיימה משנת 1360 עד 1803. בשנת 1803 הוכללה העיר בווירטמברג, שהפכה לממלכת וירטמברג בשנת 1806. בתקופת המהפכה התעשייתית, גדלה אאלן והוקמו בה מפעלים ונסללו מסילות רכבת. רוב מסילות הרכבת שנסללו באאלן עדיין בשימוש כיום.
באפריל 1945 הופצצה העיר, בעיקר באזור התחנה, על ידי מטוסים של בעלות הברית. הפצצות אלה גרמו לנפגעים רבים ולנזק גדול.
ערים תאומות

הונגריה טטבאניה, הונגריה (מ־1987)
הערות שוליים

↑  David Munro, The Oxford Dictionary of the World, Oxford University Press, 1995, ISBN 978-0-19-866184-9. (באנגלית)
↑  Karlheinz Bauer, Peter Kruppa, Aalen: Geschichte und Kultur zwischen Welland und Härtsfeld, Theiss, 1983, ISBN 978-3-8062-0321-9. (בגרמנית)
| --- | --- |
בקרת זהויות :  NLI: 987007567082105171  BnF: cb12375177g (data)  GND: 4000015-1  LCCN: n82156259  MusicBrainz: b13c800c-1c49-48b9-841e-864366203bcd  NARA: 10045195  NKC: ge431699  VIAF: 133719470   WorldCat (עם VIAF): 133719470
פיירפליי (סדרת טלוויזיה)

ערך זה עוסק בסדרת מדע בדיוני. אם התכוונתם לדמות בדיונית של נבל-על בקומיקס באטמן, ראו .
| --- | --- |

לוגו הסדרה
 סוגה:  פעולה/מדע בדיוני/מערבון
 יוצרים:  ג'וס ווידון טים מינר
 כותבים:  ג'וס וידון, בן אדלונד, חוזה מולינה, צ'ריל קין, דרו ז. גרינברג, טים מינר, ג'יין אספנסון, ברט מתיוס 
 בימוי:  ורן גילום, מריטה גרביאק, דיוויד סולומון, אלן קרוקר, ג'יימס א' קונטנר, וונדי קורטיס-הול, טים מינר, מייקל גרוסמן, ג'וס וידון, תומאס ג'יי. רייט 
 שחקנים:  נייתן פיליון   ג'ינה טורס   אלן טודיק   מורנה בקארין   ג'ול סטאיט   אדם בולדווין   שון מאהר   סאמר גלאו   רון גלאס
 פסקול:  Firefly 
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  14 (כולל פרק כפול)
 הפקה
 מפיק:  ג'וס וידון, ליסה לסק, בריאן ונקום, גרת' דיוויס, טים מינר, בן אדלונד 
 חברת הפקה:  Mutant Enemy Productions, פוקס המאה ה-20 (טלוויזיה) 
 הפצה:  פוקס המאה ה-20 בטלוויזיה, נטפליקס, דיסני+ 
 עורכים:  ליסה לסק, Sunny Hodge, ג'ון פטר ברנרדו 
 צלמים:  דייוויד בויד 
 טכניקת צילום:  מצלמה יחידה 
 מוזיקה:  גרג אדמונסון 
 אורך פרק:  45 דקות
 שידור
 רשת שידור:  FOX (ארצות הברית) אקסטרה הוט (ישראל)
 תקופת שידור מקורית:  20 בספטמבר 2002 – 2002
 קישורים חיצוניים
 דף התוכנית ב-IMDb
 
פיירפליי (באנגלית: Firefly – "גחלילית") היא סדרת טלוויזיה מבית היוצר של ג'וס ווידון וטים מינר. סדרת הטלוויזיה מוגדרת כ"מערבון חלל" ומסווגת כמדע בדיוני.
עקב חוסר הצלחתה הסדרה נפסקה באמצע העונה הראשונה אך הפכה לאחר מכן לסדרת פולחן, שבעקבותיה גם יצא סרט ההמשך "סרניטי".
רקע

על פי עולם הרקע של הסדרה, האנושות התפתחה לכדי התיישבות בכוכבי לכת וירחים מחוץ למערכת השמש באמצעות "הארצה" – שינוי תנאי הסביבה (אקלים, טמפרטורה, אטמוספירה ואחרים) כך שידמו לתנאים השוררים על כדור-הארץ ויאפשרו לבני אדם לחיות עליהם. הסדרה מתרחשת בשנת 2517, אם כי לא ברור לחלוטין אם מדובר בספירת הנוצרים. באותן שנים, בני האדם התיישבו במערכת שמש עצומה בעלת מגוון רחב של פלנטות, כל אחת בעלת אופי ותרבות מקומית נבדלת מאחרות אך הומוגנית לרוב בתוך עצמה, כאשר בהן וביניהן מתרחשת עלילת הפרקים. השלטון המרכזי בעולמות השונים הוא "הברית", גוף פוליטי וצבאי שנטל את השלטון בעקבות ניצחון במלחמה, המתוארת כמלחמת אזרחים. מבחינה תרבותית הברית היא התרבות השלטת בפלנטות הליבה של המערכת, ומרבית מתנגדיה הם תושבי הספר המכונים "עצמאים". כחלק מהמתיחויות הפוליטיות בעקבות ביסוס שלטונה (המתואר לעיתים כטוטליטרי) של הברית, מתבצעת פעילות הברחות ענפה בין עולמות הליבה לעולמות הספר, ודרכה מסופר סיפור הסדרה. ספינת החלל סרניטי (שלווה) היא ספינת נוסעים ומסחר מדגם "גחלילית", דגם מיושן שעבר שיפורים רבים על מנת לטוס; בפועל, סרניטי היא ספינת מבריחים, שמטענה כולל, בדרך כלל, סחורה גנובה, לא-חוקית או בעלת ביקוש רב. הספינה משויכת פוליטית לצבא העצמאים המובס, ונקראת על שמו של עמק סרניטי, בו התנהל הקרב המכריע של המלחמה.
דמויות גיבורים > צוות הספינה

מלקולם (מל) ריינולדס (נייתן פיליון) – קברניט הספינה, לחם עם זואי במלחמת האזרחים תחת דגל העצמאיים (המכונים "המעילים החומים") בדרגת רס"ל. הוא וזואי היו השורדים היחידים ב"קרב עמק סרנטי". האירוע הזה השפיע מאוד על האישיות שלו, והיחס שלו לברית, וגם מקור השם של הספינה. הוא בעל מוסר אישי מסובך: הוא מוכן לגנוב ואפילו להרוג כדי להגן את צוות הספינה שלו, הוא אוהב להילחם אבל מנסה לפתר בעיות בלי אלימות. יש לו נאמנות טוטאלית כלפי צוות הספינה.
זואי וואשבורן (ג'ינה טורס) – סגניתו של ריינולדס, לחמה איתו במלחמת האזרחים. הראשונה שהייתה בצוות שלו. נשואה ל"וואש". באחד הפרקים מגלים שהיא מעוניינת להקים משפחה עם וואש, אך הוא קצת חושש מכך. מספרת מדי פעם סיפורים על תקופת המלחמה.
הובן "וואש" וואשבורן (אלן טודיק) – טייס הספינה, נשוי לזואי ובעל אוסף מרשים של בובות דינוזאורים. טס היטב תחת לחץ. בעל חוש הומור, ואופטימי בדרך כלל. נשאר עם הספינה הרבה פעמים כאשר ריינולדס וזואי יוצאים למשימה.
קיוויניט לי (קיילי) פריי (ג'ול סטייט) – מכונאית הספינה, בעלת חוש טכני מפותח. צעירה וחברותית. החליפה את המכונאי הראשון שהיה לצוות. שמחה ואופטימית, מתאהבת בסיימון.
ג'יין קוב (אדם בולדווין) – נשק הספינה, שכיר חרב בקבע. תאב בצע, ונוטה לפתור את בעיותיו באלימות. מתואר גם כאדם טיפש. בגד בשותפיו הקודמים ועבר לצוות של ריינולדס. סוגיה שעולה מדי פעם בסדרה היא האם גם בצוות הנוכחי ג'יין יבגוד?
דמויות גיבורים > נוסעים קבועים

דריאל בוק (רון גלאס) – מכונה הרועה, איש כמורה המשמש כאמת-מידה מוסרית מעניינת לאורך הפרקים. עברו רצוף מסתורין. אפשר להבין כי היה בכיר בברית, ובעל ניסיון עם כלי נשק.
אינארה סרה (מורנה בקרין) – אשת-ליווי (קורטיזנה) השייכת לתרבות עלית של מארחות, אשר נותנת לסרניטי את אדרת הכבוד הנחוצה לה. מכונה "השגרירה". נוטה להתווכח עם ריינולדס. מאומנת היטב בקריאת אנשים. שוכרת את אחד מהשאטלים של הספינה. מערכת היחסים בינה לריינולדס מורכבת.
סיימון טאם – רופא הספינה, מחונן. הפך למבוקש לאחר שמילט את אחותו ממעבדת ניסויים. גדל באחד מהכוכבים הראשיים, ובבית אמיד מאוד. יחסי האנוש שלו לא הכי טובים, ולעיתים קרובות מסתבך בלשונו. מאוהב בקיילי, אך תמיד אומר את הדבר הלא נכון.
ריבר טאם (סאמר גלאו) – נערה מחוננת אשר עקב ניסויים שעברה במתקן ממשלתי סובלת מהתקפי פארנויה וחרדה. נשק רב עוצמה בפוטנציה. בדרך כלל מתנהגת בצורה תמהונית, אך מתחבבת על הצוות למרות זאת. הניסיונות של סיימון לעזור לה מהווים קשת עלילה מרכזית בסדרה.
דמויות אויבים

כסדרה בעלת מבנה עלילתי הדומה למערבון, צוות המבריחים של סרניטי נתקל בנבלים שונים: מבני בליעל (יחסית) שניסו לשדוד את ספינתם תחת העדר החוק בחלל הספר, ועד שלטונות החוק הרודפים אחריהם בעקבות פעולות פליליות. כמו רוב המערבונים, ההבדל בין הצד הטוב והרע, כמו גם היחסיות של הטוב ביחס לחוק הכתוב, היא עניין פתוח פרשנות. האויבים (או נבלים בלשון יותר קולנועית) שנקרו בדרכם של גיבורי הסדרה כללו שכירי חרב ושוטרים מצד "הברית", אשר חיפשו אחר סחורות גנובות וגם אחר ד"ר סיימון ואחותו, הנמלטים מן החוק. חלקם כוחות משטרה רגילים, חלקם סוכנים מיוחדים העוקבים אחרי ריבר, שהורגים כל מי שמעורב בלכידתה, כולל כוחות משטרה מקומיים; מבריחים מתחרים ובעלי חוב שונים, המנסים להתחמק מחובם או לגבות מס כלשהו. רובם גברים, אך בשני פרקים מופיעה דמותה של סאפרון, אישה יפה ומניפולטיבית אשר טומנת להם פח; תושבים של פלנטות נידחות המנסים לקעקע את הפעילות הכלכלית הענפה של "סרניטי"; והריברס, (הקוצרים), מעין מפלצות חלל שהן ספק אדם ספק אל-מתים, המחפשים לשדוד ולרצוח. המיתולוגיה המקובלת סביב יצירתם היא גברים שיצאו לקצה של היקום, ראו את הריק והשתגעו. רוב האויבים השונים ביצעו הופעת אורח גם בסרט הקולנוע על בסיס הסדרה, עם דגש על הקוצרים ושכירי החרב של הברית.
שפה

הסדרה שילבה מונחי סלנג וביטויים מסינית (אשר בעולם הבדיוני המתואר בסדרה הפכה לשפה הרשמית).
שידור הסדרה

הסדרה נקטעה באיבה, לאחר שידור 11 פרקים (מתוך 14 שהופקו עד אותו זמן) שהיוו עונה ראשונה ואחרונה, על ידי רשת פוקס (עונה ממוצעת של סדרה מכילה 22 פרקים). הסיום המהיר קטע מספר קווי עלילה והותיר קצוות לא פתורים. באורח יוצא-דופן, מעריצי הסדרה יצרו לחץ ציבורי על רשת פוקס ודרשו המשך. לאחר מאבק ארוך הופק סרניטי, הסרט הממשיך את עלילת הסדרה וסוגר אותה. על מאבקם של מעריצי פיירפליי הופק הסרט "Done the impossible" (אנ'), סרט דוקומנטרי בהנחיית אדם בולדווין, המשחק את ג'יין בסדרה. ב-DVD שיצא לסדרה סודרו הפרקים לפי התפתחות העלילה ולא לפי הסדר בו שודרו במקור ברשת פוקס, דבר שיוצר בלבול בקרב הצופים.
צוות השחקנים של פיירפליי
נייתן פיליון ששיחק את קברניט הספינה מלקולם (מל) ריינולדס
אנדרטת חיל משאבי האנוש

| --- | --- |

 מידע כללי
 סוג:  אנדרטה 
 כתובת:  מחנה דורי 
 מיקום:  רמת גן 
 מדינה:  ישראל 
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 
 קואורדינטות:  32°02′55″N 34°51′16″E﻿ / ﻿32.048715173549°N 34.854331857857°E﻿ / 32.048715173549; 34.854331857857
  (למפת גוש דן מוגדלת) אנדרטת חיל משאבי האנוש(למפת גוש דן רגילה) אנדרטת חיל משאבי האנוש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חיל משאבי האנוש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חיל משאבי האנוש
 
אנדרטת חיל משאבי האנוש היא אנדרטה שמיועדת להנציח את 102 חללי חיל משאבי האנוש. האנדרטה ממוקמת במחנה דורי שברמת גן, ונחנכה באוקטובר 2013. האנדרטה ממוקמת בסמוך לאנדרטת החיל הכללי שנחנכה גם היא באותה העת. על האנדרטה כתובים שמות הנופלים, וכן מילים משיר "מגש הכסף" של המשורר נתן אלתרמן. בסמוך לשתי האנדרטאות ישנה רחבת דשא שמהווה מקום לטקסים.
דדווד

| --- | --- |

פתיח הסדרה
 סוגה:  דרמה המשכית, מערבון
 יוצרים:  דייוויד מילץ' 
 כותבים:  אליזבת' סרנוף 
 בימוי:  אד ביאנצ'י, דייוויס גוגנהיים 
 שחקנים:  טימותי אוליפנט   איאן מקשיין   ג'ון הוקס   מולי פארקר   פאולה מלקומסון
 פרסים:  פרס פיבודי, פרס אמי לבימוי הטוב ביותר בסדרת דרמה, זוכי אמי בפריים טיים לצילום במצלמה יחידה, פרס גילדת הבמאים האמריקאים לבימוי סדרת דרמה, TCA Award for Individual Achievement in Drama, Primetime Emmy Award for Outstanding Costumes for a Series 
 ארץ מקור:  ארצות הברית 
 שפות:  אנגלית 
 מקום התרחשות:  דדווד, דקוטה הדרומית 
 מספר עונות:  3 
 מספר פרקים:  36 
 הפקה
 הפצה:  הולו, HBO Max 
 מוזיקה:  ריינולד הייל 
 אורך פרק:  44 דקות
 שידור
 רשת שידור:  HBO 
 רשת שידור בישראל:  הוט 3
 תקופת שידור מקורית:  21 במרץ 2004 – 27 באוגוסט 2006
 קישורים חיצוניים
 www.hbo.com/deadwood/
 דף התוכנית ב-IMDb
 
דדווד (אנגלית: Deadwood) היא סדרת דרמה המשכית אמריקאית מבית HBO שמתארת את קורותיו של המחנה "דדווד" באזור הגבעות השחורות של טריטוריית דקוטה, מערב ארצות הברית, בסביבות שנת 1876. המחנה הוקם לאחר גילוי זהב באזור, והיה בית למחפשי הזהב הרבים. הסדרה מתארת את מחנה הספר ב"מערב הפרוע", בעודה מתמקדת בזונות, בבעלי הבארים ובמהגרים. הסדרה מבוססת בחלקה על דמויות היסטוריות ואירועים אמיתיים.
בעונה הראשונה בולטים סיפוריהם של סת בולוק וסול סטאר, שמגיעים לדדווד מעיר אחרת כדי להקים בה חנות כלבו. אל דדווד מגיעים באותה תקופה, ובאותה שיירה, ביל היקוק הפראי, קלמיטי ג'יין וצ'ארלי אטר, בדומה להתרחשויות ההיסטוריות. בעונה השלישית מתמקדת הסדרה במאבק של המחנה דדווד נגד השלטונות שמנסים להפוך אותה לעיר משלמת מיסים.
"דדווד" הייתה מועמדת לשבעה פרסי אמי וזכתה בשניים. הסדרה הייתה ידועה בשימוש רב בניבולי פה: שלוש עונותיה יחד עומדות על קצב ממוצע של 1.54 חזרות על המילה "fuck" בדקה.
דמויות

סת' בולוק (טימותי אוליפנט): בולוק מגיע לעיירה במטרה להקים חנות כלבו, אולם במהרה ממונה לאיש החוק של דדווד ומאוחר יותר לשריף. הוא מנהל רומן עם אלמה גארט.
אל סוורינג'ן (איאן מקשיין): סוורינג'ן הוא הבעלים של הבר המרכזי בעיר ולמעשה מנהל את העיירה.
סול סטאר (ג'ון הוקס): ה"יהודי" של דדווד. מגיע עם בולוק לדדווד כדי להקים חנות כלבו, ובהמשך מקים גם בנק.
אלמה גארט (מולי פארקר): מגיעה למחנה עם בעלה, שרכש שטחי כריית זהב. אחרי רציחתו, נשארת במחנה.
טריקסי (פאולה מלקומסון): זונה במסבאה של אל סוורינג'ן, שהופכת למאהבת של סול סטאר.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 21 במרץ 2004 | 13 ביוני 2004 |
|  | 2 | 12 | 12 | 6 במרץ 2005 | 22 במאי 2005 |
|  | 3 | 12 | 12 | 11 ביוני 2006 | 27 באוגוסט 2006 |
|  | סרט | סרט | סרט | 31 במאי 2019 (31 במאי 2019) | 31 במאי 2019 (31 במאי 2019) |